ये कुछ नाम हैं, जो अभी मेरे दिमाग में आ रहे हैं, सो उनका जिक्र किया. कल अगर आप ये कहने लगें कि रजत शर्मा या राहुल कंवल या प्रभु चावला बेकार एंकर हैं, इन्हें कुछ नहीं आता, ये टीवी पर शोशेबाजी करते हैं, बहस-सवाल के नाम पर हल्ला करते हैं तो आप की इस व्यक्तिगत राय को कौन मानेगा?? भाई, अपना ज्ञान अपने पास रखिए ना. उसे क्यों अपने अखबार या मैगजीन या फिर अपने मीडिया-संचार माध्यम के कंधे पर टांगकर पब्लिक के बीच एक ठूंसा हुआ ओपिनियन पेश कर रहे हैं??!! क्यों अपनी खिल्ली उड़वाने पर तुले हुए हैं. आप भी पत्रकार और वे भी पत्रकार. हो सकता है कि आप, उनसे ज्यादा बड़े और महान पत्रकार हों लेकिन इसका मतलब ये नहीं कि सामने वाले पत्रकार पर आप खबरों की हत्या का सीधा आरोप लगा दें. कमी हर इंसान-पत्रकार मे होती है, सामने वाले में भी हो सकती है लेकिन इसका मतलब ये नहीं कि आप सामने वाले के खोखला और विचारशून्य होने का फैसला सुना दें.